**NOLIKUMS**

Rīgā

17.07.2024 Nr. 1-5.2/2024/36

**Apvienotās pieaugušo izglītības koordinācijas komisijas nolikums**

Izdots saskaņā ar

Valsts pārvaldes iekārtas likuma 72.panta pirmās daļas 2.punktu,

 Ministru kabineta 2011.gada 25.janvāra noteikumu Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” 22.punktu un

Ministru kabineta 2024. gada 7. maija noteikumu Nr. 283 “Eiropas Savienības Kohēzijas politikas programmas 2021.–2027. gadam 4.2.4. specifiskā atbalsta mērķa “Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas uz darba tirgus vajadzībām, atvieglojot karjeras maiņu un sekmējot profesionālo mobilitāti” 4.2.4.2 pasākuma “Atbalsts pieaugušo individuālajās vajadzībās balstītai pieaugušo izglītībai” īstenošanas noteikumi” 61.punktu

**I. Vispārīgie jautājumi**

1. Nolikums nosaka Apvienotās pieaugušo izglītības koordinācijas komisijas (turpmāk – Komisija) uzdevumus, tiesības, sastāvu, darba organizāciju un lēmumu pieņemšanas kārtību.
2. Komisija ir Ekonomikas ministrijas izveidota starpnozaru koleģiāla ekspertu institūcija, kas izveidota, lai nodrošinātu saskaņotu mācību piedāvājumu pieaugušo izglītības jomā, īstenotu saskaņotu iesaistīto institūciju darbību un pārvaldības koordināciju pieaugušo izglītības jomā cilvēkkapitāla attīstības stratēģisko mērķu sasniegšanai.

**II. Komisijas uzdevumi un tiesības**

1. Komisijai ir šādi uzdevumi:
	1. izpildīt Ministru kabineta 2011.gada 25.janvāra noteikumu Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” 22.punktā noteikto;
	2. izpildīt Ministru kabineta 2024. gada 7. maija noteikumu Nr. 283 “Eiropas Savienības Kohēzijas politikas programmas 2021.–2027. gadam 4.2.4. specifiskā atbalsta mērķa “Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas uz darba tirgus vajadzībām, atvieglojot karjeras maiņu un sekmējot profesionālo mobilitāti” 4.2.4.2 pasākuma “Atbalsts pieaugušo individuālajās vajadzībās balstītai pieaugušo izglītībai” īstenošanas noteikumi” 61.punktā noteikto;
	3. veikt regulāru pieaugušo izglītības rezultātu un rezultatīvo rādītāju sasniegšanas analīzi un ietekmes novērtējumu īstenošanu nacionālā un starptautiskā līmenī politikas plānošanas dokumentos noteikto mērķu sasniegšanai un iesniegt tos Cilvēkkapitāla attīstības padomē;
	4. izvērtējot darba tirgū un pieaugušo izglītības jomā notiekošos procesus, informēt un sniegt priekšlikumus Cilvēkkapitāla attīstības padomei par:
		1. pieaugušo izglītības normatīvo aktu un politikas plānošanas dokumentu izstrādi vai pilnveidošanu;
		2. pieaugušo izglītības pārvaldību;
		3. kvalitātes kritērijiem pieaugušo izglītības pakalpojumu sniedzējiem;
		4. pieaugušo izglītības mācību jomām;
		5. prioritāri atbalstāmām pieaugušo izglītības mērķa grupām;
		6. pieaugušo izglītībai paredzētā valsts budžeta un Eiropas savienības Atveseļošanās fonda, Eiropas Sociālā fonda plus un Taisnīgas pārkārtošanās fonda finansējuma sadales principiem un papildus nepieciešamo finansējumu;
	5. sniegt priekšlikumus pieaugušo izglītības pārvaldībā iesaistītājām institūcijām, t.sk., darba devēju pārstāvjiem un nozaru asociācijām, pieaugušo iesaistei pieaugušo izglītībā un nozaru popularizēšanai jaunu darbinieku piesaistei;
	6. īstenot starpinstitucionālu sadarbību un informācijas apmaiņu pieaugušo izglītības jomā ar atbildīgajām nozaru ministrijām, t.sk., ja attiecināms, nodrošināt informācijas apmaiņu par Komisijas sastāvā ietilpstošo ministriju atbildībā esošiem valsts budžeta un Eiropas Savienības Atveseļošanās fonda, Eiropas Sociālā fonda plus un Taisnīgas pārkārtošanās fonda finansētiem pasākumiem, kuros paredzētas pieaugušo mācības.
2. Komisijai ir šādas tiesības:
	1. uzaicināt uz Komisijas sēdi publisko personu institūciju pārstāvjus un nevalstisko organizāciju pārstāvjus, nozaru ekspertus ar padomdevēja tiesībām;
	2. lūgt un saņemt informāciju no publisko personu institūcijām, kas nepieciešama Komisijas uzdevumu izpildei.

**III. Komisijas sastāvs**

1. Komisijas sastāvā ar balsstiesībām iekļauj pa vienam pārstāvim no šādām institūcijām:
	1. Ekonomikas ministrija;
	2. Izglītības un zinātnes ministrija;
	3. Labklājības ministrija;
	4. Vides aizsardzības un reģionālās attīstības ministrija;
	5. Valsts kanceleja;
	6. Latvijas Investīciju un attīstības aģentūra;
	7. Nodarbinātības valsts aģentūra;
	8. Valsts izglītības attīstības aģentūra;
	9. Latvijas Darba devēju konfederācija;
	10. Latvijas Tirdzniecības un rūpniecības kamera;
	11. Latvijas Brīvo arodbiedrību savienība;
	12. Latvijas Pašvaldību savienība.
2. Komisijas sastāvā ar padomdevēja tiesībām iekļauj šādu institūciju pārstāvjus:
	1. Izglītības kvalitātes valsts dienests;
	2. Valsts izglītības satura centrs.
3. Šo noteikumu 5. un 6.punktā minētās institūcijas ir tiesīgas noteikt aizvietotāju pārstāvim tā prombūtnes laikā. Aizvietotājam ir tādas pašas tiesības un pienākumi kā institūcijas noteiktam pārstāvim Komisijā.
4. Komisijas priekšsēdētājs ir Ekonomikas ministrijas pārstāvis.

**IV. Darba organizācija**

1. Komisijas priekšsēdētājs:
	1. sasauc un vada Komisijas sēdes;
	2. apstiprina Komisijas sēdes darba kārtību;
	3. Komisijas vārdā paraksta Komisijas sēžu protokolus, lēmumus un citus dokumentus, kas saistīti ar Komisijas darbu;
	4. pārstāv Komisiju un pauž tās viedokli.
2. Komisijas sekretariāta funkcijas veic un tās darbu materiāltehniski nodrošina Ekonomikas ministrijas Cilvēkkapitāla attīstības departaments.
3. Komisijas sēdes tiek sasauktas atbilstoši nepieciešamībai, bet ne retāk kā reizi gadā. Komisijas sēdi var ierosināt sasaukt Komisijas loceklis, iesniedzot attiecīgu rakstisku ierosinājumu Komisijas priekšsēdētājam un Komisijas sekretariātam.
4. Komisijas sēdes ir slēgtas, ja vien Komisija nav pieņēmusi citu lēmumu.
5. Ikvienam Komisijas loceklim ir tiesības ierosināt papildus jautājumu izskatīšanu Komisijas sēdē, nosūtot elektronisku pieteikumu ar pamatojumu Komisijas priekšsēdētājam un Komisijas sekretariātam ne vēlāk kā divas darba dienas pirms Komisijas sēdes.
6. Komisijas priekšsēdētājs, pēc nepieciešamības, var uzaicināt Komisijas sēdē piedalīties ekspertus (bez balsstiesībām), piemēram, nozaru ministriju, nozaru asociāciju, plānošanas reģionu un citu institūciju pārstāvjus, kas nepieciešami darba kārtībā iekļauto jautājumu izskatīšanai. Ekspertus (bez balsstiesībām) piedalīties Komisijas sēdē var lūgt pieaicināt arī Komisijas locekļi, par to iepriekš informējot Komisijas priekšsēdētāju un Komisijas sekretariātu.

**V. Lēmumu pieņemšana**

1. Komisija ir lemttiesīga, ja tās sēdē piedalās ne mazāk kā puse no Komisijas locekļiem.
2. Komisija pieņem lēmumu balsojot, lēmumu pieņem ar vienkāršu balsu vairākumu. Ja balsu skaits sadalās vienādi, izšķirošā ir Komisijas priekšsēdētāja balss.
3. Ja Komisijas loceklis nepiekrīt Komisijas lēmumam, attiecīgā Komisijas locekļa atšķirīgo viedokli pēc viņa pieprasījuma ieraksta sēdes protokolā.
4. Komisijas sēdes tiek protokolētas, norādot sēdes darba kārtību, sēdes dalībniekus, kopsavilkumu izteiktajiem sēdes dalībnieku viedokļiem un pieņemtos lēmumus.
5. Komisijas sekretariāts piecu darba dienu laikā pēc Komisijas sēdes visiem sēdes dalībniekiem elektroniski nosūta sēdes protokola projektu. Ja trīs darba dienu laikā pēc protokola izsūtīšanas nav saņemti iebildumi vai precizējumi, tas uzskatāmas par saskaņotu.
6. Protokolu paraksta Komisijas priekšsēdētājs un sēdes protokolētājs. Saskaņoto un parakstīto Komisijas sēdes protokolu Komisijas sekretariāts elektroniski nosūta visiem Komisijas locekļiem.

**Ministrs Viktors Valainis**

|  |
| --- |
| ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |

Zanda Jaunskunga

Zanda.Jaunskunga@em.gov.lv